stanford-oval/wikipedia huggingface dataset:
เบลเอาต์

| "เบลเอาต์"> เพลงโดยลูเซียน เพียน |
| --- | --- |
ภาษา: ภาษาอังกฤษ
เผยแพร่: ยูทูบ
วางจำหน่าย: 2 กุมภาพันธ์ ค.ศ. 2009
บันทึกเสียง: ลอสแอนเจลิส รัฐแคลิฟอร์เนีย
แนวเพลง: แดนซ์ รีมิกซ์
ความยาว: 2:46
ผู้ประพันธ์เพลง: ลูเซียน เพียน
โปรดิวเซอร์: ลูเซียน เพียน
"เบลเอาต์ – เรโวลูเซียนส์คริสเตียนเบลรีมิกซ์!" (อังกฤษ: "Bale Out – RevoLucian's Christian Bale Remix!") เป็นเพลงแดนซ์รีมิกซ์เสียดสี แต่งโดยนักแต่งเพลงชาวอเมริกัน ลูเซียน เพียน (Lucian Piane) หรือเป็นที่รู้จักในชื่อ เรโวลูเซียน (RevoLucian) ออกเมื่อวันที่ 2 กุมภาพันธ์ ค.ศ. 2009 บนยูทูบและมายสเปซ โดยนำเสียงจากเหตุการณ์เมื่อเดือนกรกฎาคม ค.ศ. 2008 ที่นักแสดง คริสเตียน เบล โวยวายขึ้นมาในระหว่างการถ่ายทำภาพยนตร์เรื่อง Terminator Salvation โดยนำส่วนประกอบของเสียงมาใช้ในหลายส่วนในเพลง รวมถึงนำจังหวะบางช่วงของเพลงเต้นรำและคลิปของบาร์บรา สตรัยแซนด์ จากเหตุการณ์ในปี 2006 ที่เธอต่อว่าผู้สนับสนุนประธานาธิบดีสหรัฐอเมริกาขณะนั้น จอร์จ ดับเบิลยู. บุช โดยนำมาแทรกล้อเลียนเหมือนสตรัยแซนด์ทะเลาะกับเบล
ในวันที่ปล่อยออกในยูทูบ เพลงมีผู้ชมมากกว่า 200,000 ครั้งและมากกว่าล้านครั้ง ณ วันที่ 5 กุมภาพันธ์ ค.ศ. 2009 สำนักข่าวเอพีเรียกว่า "เป็นเพลงแดนซ์สะกดจิต" สำนักข่าวยูพีไอ จะกล่าวว่า "ติดหู" และยังชื่นชมว่า "เป็นที่เกรียวกราวบนยูทูบ"ส่วนกิล คอฟแมนจากเว็บไซต์เอ็มทีวี.คอม อธิบายว่า "เป็นเพลงเทคโน ที่ครอบงำปาร์ตี้แดนซ์เต้นรำ" เว็บไซต์ของนิตยสารไทม์ เรียกเพลงนี้ว่า "ตลกขบขัน" และไนน์นิวส์ยังชมว่า "เป็นความสำเร็จของการคลั่งไคล้โลกออนไลน์" ผู้กำกับภาพยนตร์ Terminator Salvation แม็กจีชอบรีมิกซ์เพลงนี้และยังมีมีบนไอพอดของเขาเอง ตัวเบลเองเมื่อได้ยินรีมิกซ์แล้วก็คิดว่า "พวกเขาทำได้ดี"
ภูมิหลัง

ในเดือนกรกฎาคม ค.ศ. 2008 ขณะที่คริสเตียน เบลถ่ายทำฉากหนึ่งของภาพยนตร์เรื่อง Terminator Salvation ในรัฐนิวเม็กซิโก ร่วมกับนักแสดงหญิง ไบรซ์ ดัลลาส ฮาเวิร์ด ผู้กำกับภาพของภาพยนตร์ที่ชื่อ เชน เฮิร์ลบัต เดินเข้ามาในเส้นการมุมมองของเบลในระหว่างการถ่ายทำ เป็นเหตุให้เบลตะโกนด่าทอเฮิร์ลบัต และกล่าวว่า หากเฮิร์ลบัตยังทำอย่างนี้อีกและไม่ถูกไล่ออก เขาจะลาออกจากภาพยนตร์เรื่องนี้ ซึ่งเฮิร์ลบัตก็กล่าวขอโทษต่อเบลอย่างสงบอยู่หลายหน แต่หลังจากดำเนินการถ่ายทำต่อได้อีก 7 ชั่วโมงก็เกิดเหตุขึ้น
หลังเกิดเหตุ เว็บไซต์ TMZ.com ได้รายงานข่าวเหตุการณ์ดังกล่าว พร้อมทั้งนำเสียงที่บันทึกมาเผยแพร่เมื่อวันที่ 2 กุมภาพันธ์ ค.ศ. 2009 แต่เหตุการณ์ครั้งนี้ยังไม่เป็นการรับรู้อย่างกว้างขวาง จวบจนกระทั่งเว็บไซต์ TMZ.com ได้นำเสียงด่าทออย่างเดือดพล่านของเบลออกมาเผยแพร่ TMZ.com รายงานว่า ผู้บริหารของทีมภาพยนตร์เรื่อง Terminator Salvation ได้ส่งสำเนาเสียงนี้ให้กับบริษัทประกันของภาพยนตร์ เนื่องจากเบลกล่าวปฏิเสธที่จะร่วมงานกับทีมภาพยนตร์เรื่องนี้ต่อในสำเนาเสียงดังกล่าว
4 วันหลังจากสำเนาเสียงนี้ถูกเผยแพร่ทางอินเทอร์เน็ต เบลก็ได้เป็นแขกรับเชิญของสถานนีวิทยุในลอสแอนเจลิสที่ชื่อ เคอาร์โอคิว เพื่อชึ้แจงในประเด็นของการทะเลาะเบาะแว้งที่กำลังเป็นข่าว เบลกล่าวยอมรับว่า "เขาแสดงกิริยาที่หยาบคาย" แต่เขาและเฮิร์ลบัตก็ได้ปรับความเข้าใจกันหลังเกิดความขัดแย้งแล้ว และ "ไม่มีปัญหาใดคั่งค้างอีกแล้ว" เบลยังกล่าวว่า "หลังจากเกิดเหตุการณ์ความขัดแย้ง เราทั้งคู่ยังร่วมงานต่อไปอีกหลายชั่วโมง และยังร่วมทำงานกันต่อไปอีกประมาณเดือนหนึ่ง" และยังระบุอีกว่า "ผมเห็นภาพตัดต่อภาพยนตร์คร่าวๆ แล้วและคิดว่าเฮิร์ลบัตทำงานได้วิเศษและ ภาพยนตร์ก็ดูยอดเยี่ยมมาก"
เบอรินเจีย

ระดับน้ำทะเล (สีน้ำเงิน) และระดับความสูง (สีน้ำตาล) ของเบอรินเจียช่วง 21,000 ปีก่อนถึงปัจจุบัน (หน่วยเป็นเมตร)
เบอรินเจีย (อังกฤษ: Beringia) หรือ สะพานแผ่นดินเบริง (Bering Land Bridge) เป็นพื้นที่ที่ได้รับการนิยามว่าเริ่มตั้งแต่แม่น้ำลีนา ประเทศรัสเซีย ทางด้านตะวันตก ไปจนถึงแม่น้ำแมกเคนซี ประเทศแคนาดา ทางด้านตะวันออก และเริ่มตั้งแต่เส้นขนานที่ 72 องศาเหนือในทะเลชุกชีทางด้านเหนือ ไปจนถึงปลายคาบสมุทรคัมชัตคาทางด้านใต้ ครอบคลุมพื้นที่ทะเลชุกชี ทะเลเบริง ช่องแคบเบริง คาบสมุทรชุกชี คาบสมุทรคัมชัตคา อะแลสกา และยูคอนในปัจจุบัน
ในยุคก่อนประวัติศาสตร์สะพานแผ่นดินนี้เป็นสะพานแผ่นดินที่มีขนาดใหญ่มาก ในช่วงเวลาหนึ่งในยุคก่อนประวัติศาสตร์อาจกว้างถึง 1,000 กิโลเมตรและครอบคลุมพื้นที่ประมาณรัฐบริติชโคลัมเบียและรัฐแอลเบอร์ตารวมกัน (ราว 1,600,000 ตารางกิโลเมตร) ปัจจุบันมีส่วนที่หลงเหลืออยู่ของสะพานแผ่นดินเพียงเล็กน้อย เช่น หมู่เกาะไดออมีด เกาะเซนต์พอลและเกาะเซนต์จอร์จในหมู่เกาะพริบิลอฟ เกาะเซนต์ลอว์เรนซ์ เกาะเซนต์แมตทิว เกาะคิง เป็นต้น
ศัพท์ เบอรินเจีย เป็นศัพท์ที่เอริก ฮัลเตน นักพฤกษศาสตร์และนักชีวภูมิศาสตร์ชาวสวีเดนบัญญัติขึ้นใน ค.ศ. 1937 จากชื่อของไวทัส เบริง นักสำรวจชาวเดนมาร์ก ในยุคน้ำแข็งนั้น เบอรินเจียมีลักษณะเป็นทุ่งหญ้าสเตปป์ที่ไม่มีน้ำแข็งหรือธารน้ำแข็งปกคลุม เนื่องจากมีหิมะตกน้อย เช่นเดียวกับในไซบีเรียและทางเหนือและตะวันออกเฉียงเหนือของจีนในช่วงเวลาเดียวกัน
เชื่อกันว่ามีมนุษย์กลุ่มเล็ก ๆ ราวสองถึงสามพันคนเดินทางจากไซบีเรียตะวันออกมาถึงเบอรินเจียในช่วงยุคน้ำแข็งใหญ่สุดครั้งสุดท้าย กลายเป็นจุดเริ่มต้นการตั้งถิ่นฐานของมนุษย์ในทวีปอเมริกาในช่วง 16,500 ปีก่อน การเข้าไปตั้งถิ่งฐานน่าจะเริ่มขึ้นหลังจากที่ธารน้ำแข็งอเมริกาที่ขวางทางลงใต้ละลาย และก่อนที่แผ่นดินจะถูกตัดขาดจากการเพิ่มขึ้นของระดับน้ำทะเลในช่วง 11,000 ปีก่อน
เบลล์ 212

| เบลล์ 212 ทวิน ฮิวอี้ |
| --- | --- |

ข้อมูลทั่วไป
ชาติกำเนิด: สหรัฐ / แคนาดา
บริษัทผู้ผลิต: เบลล์ เฮลิคอปเตอร์
ผู้ใช้งานหลัก: ซีเอชซี เฮลิคอปเตอร์
ประวัติ
เริ่มใช้งาน: ค.ศ. 1968
พัฒนาจาก: เบลล์ 204/205
สายการผลิต: ยูเอช-1เอ็น ทวินฮิวอี้ เบลล์ 412
เบลล์ 212 ทวิน ฮิวอี้ (อังกฤษ: Bell 212 Twin Huey) หรือที่รู้จักในชื่อ ทวิน-ทูทเวลฟ์ เป็นเฮลิคอปเตอร์ใบพัดประธานสองกลีบสองเครื่องยนต์ ซึ่งออกบินครั้งแรกใน ค.ศ. 1968 ที่ผลิตโดยโรงงานเบลล์ เฮลิคอปเตอร์ ในฟอร์ตเวิร์ท รัฐเท็กซัส ซึ่งการผลิตได้ย้ายไปยังมิราเบล รัฐควิเบก ประเทศแคนาดา ใน ค.ศ. 1988 พร้อมด้วยการผลิตเฮลิคอปเตอร์เบลล์เชิงพาณิชย์หลังจากโรงงานได้เปิดใน ค.ศ. 1986
เบลล์ 212 ได้ทำการตลาดกับผู้ประกอบการพลเรือน ซึ่งมีโครงสร้าง 11 ที่นั่ง (ไม่รวมนักบิน 2 คนและช่างเครื่อง 2 คน) ในการบรรทุกสินค้า เบลล์ 212 มีความจุภายใน 220 ลบ.ฟุต (6.23 ลบ.ม.) สามารถบรรทุกน้ำหนักภายนอกได้สูงสุด 5,000 ปอนด์ (2,268 กก.)
บรรณานุกรม

Chant, Christopher, Fighting Helicopters of the 20th Century, Graham Beehag Books, Christchurch, Dorset, England (1996).
Debay, Yves, Combat Helicopters, France: Histoire & Collections (1996)
Mutza, Wayne. UH-1 Huey in Colors. Carrolton, TX: Squadron Signal. ISBN 0-89747-279-9
แหล่งข้อมูลอื่น

The Bell UH-1 Huey at Greg Goebel's AIR VECTORS
เบลอ

| เบลอ |
| --- | --- |

ข้อมูลพื้นฐาน
ที่เกิด: เอสเซกซ์ อังกฤษ
แนวเพลง: อัลเทอร์เนทีฟ ร็อก, บริทป็อป, อินดี้ร็อก
ช่วงปี: 1989-2003, 2008-ปัจจุบัน
ค่ายเพลง: Food, Parlophone, Virgin

สมาชิก: Damon Albarn   Graham Coxon   Alex James   Dave Rowntree

เว็บไซต์: http://www.blur.co.uk
เบลอ (อังกฤษ: Blur) เป็นวงอัลเทอร์เนทีฟร็อกจากอังกฤษ ก่อตั้งวงที่ลอนดอนในปี 1989 มีสมาชิก 4 คนคือ เดมอน อัลบาร์น, แกรห์ม ค็อกซัน ,อเล็กซ์ เจมส์ และ เดฟ ราวน์ทรี เบลอมีผลงานอัลบั้มชุดแรกในปี 1991 ชื่อชุด Leisure ที่ได้รับอิทธิพลจากแนว แมดเชสเตอร์ และ ชูเกซ ตอนนี้วงเบลอต้องอยู่ในสภาพหยุดพักชั่วคราว ในปี 2003 และกลับมารวมตัวอีกครั้งในช่วงเดือนมิถุนายน จนถึงกรกฎาคม ปี 2009
และอีกครั้งในเดือนสิงหาคม ถึงปัจจุบัน
ผลงานอัลบั้ม

Leisure (1991)
Modern Life Is Rubbish (1993)
Parklife (1994)
The Great Escape (1995)
Blur (1997)
13 (1999)
Think Tank (2003)
The Magic Whip (2015)
The Ballad of Darren (2023)
แหล่งข้อมูลอื่น

เว็บทางการ
เบย์วอเตอร์

| --- | --- |
th
ที่ตั้ง: ถนนพหลโยธิน แขวงจตุจักร เขตจตุจักร กรุงเทพมหานคร
พิกัด: 13°49′18″N 100°33′50″E﻿ / ﻿13.821608°N 100.564016°E﻿ / 13.821608; 100.564016
เปิดให้บริการ: พ.ศ. 2571
ผู้บริหารงาน: บริษัท เบย์วอเตอร์ จำกัด โดย บริษัท เซ็นทรัลพัฒนา จำกัด (มหาชน)  บริษัท แกรนด์ คาแนล แลนด์ จำกัด (มหาชน) 
เจ้าของ: บริษัท ซีพีเอ็น พัทยา จำกัด
พื้นที่ชั้นขายปลีก: 350,000 ตารางเมตร
เบย์วอเตอร์ (อังกฤษ: Baywater; เดิม: บางกอกโดม พลาซ่า; Bangkok Dome Plaza) เป็นโครงการพัฒนาพื้นที่เชิงพาณิชยกรรมแบบผสมจำนวน 48 ไร่บริเวณซอยพหลโยธิน 19 ในพื้นที่แขวงจตุจักร เขตจตุจักร กรุงเทพมหานคร บริหารงานโดย บริษัท เบย์วอเตอร์ จำกัด ซึ่งเป็นการร่วมทุนระหว่าง บริษัท เซ็นทรัลพัฒนา จำกัด (มหาชน) ร่วมกับ บริษัท แกรนด์ คาแนล แลนด์ จำกัด (มหาชน) โครงการประกอบไปด้วยศูนย์การค้าขนาดใหญ่ สำนักงาน โรงแรม และอาคารที่พักอาศัย
การจัดสรรพื้นที่

การพัฒนาโครงการเบย์วอเตอร์จะแบ่งออกเป็นหลายส่วน ดังนี้
โครงการศูนย์การค้า ประกอบไปด้วยห้างสรรพสินค้าและร้านค้าในกลุ่มเซ็นทรัล โรงละคร และโรงภาพยนตร์ ความสูง 7 ชั้น (ชั้นใต้ดิน 3 ชั้น)
โรงแรมในเครือเซ็นทรัลพัฒนา
คอนโดมิเนียม โดย ซีพีเอ็น เรสซิเดนซ์
อาคารสำนักงาน โดย แกรนด์ คาแนล แลนด์
นอกจากนี้ ในโครงการยังมีแผนพัฒนาถนนเชื่อมกับถนนวิภาวดีรังสิตที่กลุ่มบีทีเอสได้พัฒนาค้างไว้เดิมให้แล้วเสร็จ รวมถึงมีแผนพัฒนาทางเชื่อมเข้ากับสถานีพหลโยธิน 24 ของรถไฟฟ้าบีทีเอส สายสุขุมวิท
เบลด รันเนอร์ 2049

| เบลด รันเนอร์ 2049 |
| --- | --- |
โปสเตอร์ภาพยนตร์ฉบับเผยแพร่ในประเทศไทย
กำกับ: เดอนี วีลเนิฟว์
บทภาพยนตร์:   แฮมป์ตัน แฟนเชอร์  ไมเคิล กรีน 
เนื้อเรื่อง: แฮมป์ตัน แฟนเชอร์
สร้างจาก: ตัวละครจากนวนิยาย Do Androids Dream of Electric Sheep? โดย ฟิลิป เค. ดิก
อำนวยการสร้าง: ฝ่ายงานสร้าง:   แอนดรูว์ เอ. โคโซฟ  บรอเดริก จอห์นสัน  บัด ยอร์กิน  ซินเทีย ไซค์ส ยอร์กิน  ฝ่ายบริหาร:   ริดลี่ย์ สก็อตต์  ทิม แกมเบิล  แฟรงค์ กิวอิสตรา  เยล บาดิค  วาล ฮิลล์  บิล คาร์ราโร 
นักแสดงนำ:   ไรอัน กอสลิง  แฮริสัน ฟอร์ด  อนา เดอ อาร์มาส  ซิลเวีย โฮคส์  โรบิน ไรต์  แมกเคนซี เดวิส  คาร์ลา จูรี  เลนนี เจมส์  เดฟ บอทิสตา  จาเรด เลโท 
กำกับภาพ: โรเจอร์ ดีกินส์
ตัดต่อ: โจ วอล์เกอร์
ดนตรีประกอบ:   ฮานส์ ซิมเมอร์  เบนจามิน วอลฟิสช์ 
บริษัทผู้สร้าง:   อัลคอน เอนเตอร์เทนเมนต์  โคลัมเบีย พิคเจอร์ส  สก็อตต์ ฟรี โปรดักชันส์  ทอร์ริดอน ฟิล์มส  16:14 เอนเตอร์เทนเมนต์  ธันเดอร์เบิร์ด เอนเตอร์เทนเมนต์  
ผู้จัดจำหน่าย:   วอร์เนอร์ บราเธอร์ส พิคเจอร์ส (สหรัฐอเมริกา)  โซนี่ พิคเจอร์ส รีลีซซิ่ง (ต่างประเทศ) 
วันฉาย: 6 ตุลาคม ค.ศ. 2017 (สหรัฐอเมริกา)
ความยาว: 163 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 150–185 ล้านดอลลาร์สหรัฐ
ทำเงิน: 259.2 ล้านดอลลาร์สหรัฐ
เบลด รันเนอร์ 2049 (อังกฤษ: Blade Runner 2049) เป็นภาพยนตร์แนววิทยาศาสตร์เชิงนีโอ-นัวร์ ภาคต่อของเบลดรันเนอร์ กำกับโดย เดอนี วีลเนิฟว์ และริดลีย์ สก็อตต์ ผู้กำกับในภาคก่อนหน้าเป็นผู้อำนวยการสร้างฝ่ายบริหาร นำแสดงโดย ไรอัน กอสลิง และแฮริสัน ฟอร์ด ดำเนินเรื่องในช่วงเวลา 30 ปีหลังจากเหตุการณ์ใน เบลดรันเนอร์ ภาคแรก กอสลิ่งรับบทเป็น เค ผู้มีหน้าที่ตามล่าเรพลิแคนท์นอกระบบ ในฐานะเบลดรันเนอร์
ภาพยนตร์เรื่องดังกล่าวผลิตโดย อัลคอน เอนเตอร์เทนเมนต์ ร่วมกับ โคลัมเบีย พิคเจอร์ส และจัดจำหน่ายโดย วอร์เนอร์ บราเธอร์ส เฉพาะในอเมริกาเหนือ ส่วน โซนี่ พิคเจอร์ส รีลีซซิ่ง ได้สิทธิ์ในการจัดจำหน่ายทั่วโลก โดยภาพยนตร์เข้าฉายอย่างเป็นทางการในวันที่ 6 ตุลาคม ค.ศ. 2017
แหล่งข้อมูลอื่น

เว็บไซต์ทางการ
เบลด รันเนอร์ 2049 ที่อินเทอร์เน็ตมูวีเดตาเบส
เบสต์เบาต์บ็อกซิง

| เบสต์เบาต์บ็อกซิง |
| --- | --- |
ธรรมรัตน์ ซิป นักมวยสากลจากประเทศไทย
ผู้พัฒนา: จาเลโค
ผู้จัดจำหน่าย: จาเลโค
เครื่องเล่น: อาร์เคด
วางจำหน่าย: ญี่ปุ่น: ค.ศ. 1994 สหรัฐ: ค.ศ. 1994
แนว: มวยสากลแบบดั้งเดิม
รูปแบบ: ผู้เล่นเดี่ยว, หลายผู้เล่น
ระบบอาร์เคด: ฮาร์ดแวร์จาเลโคเมกะซิสเต็ม 32
เบสต์เบาต์บ็อกซิง (อังกฤษ: Best Bout Boxing) เป็นเกมอาร์เคดมวยสากลที่เผยแพร่โดยจาเลโคในปี ค.ศ. 1994 ซึ่งนักมวยต้องแข่งขันสำหรับรายการที่ไม่มีอยู่จริงในศึก "เวิลด์ฟรีเวตแชมเปียนชิป 1993" (ไม่จำกัดน้ำหนัก)
นักมวยที่เลือกได้

โฆเซ อุม-ดิงเฆร์ จากประเทศเม็กซิโก
บิฟ วัลก์ จากประเทศออสเตรเลีย
แคโรลด์ เฟิสต์ จากประเทศอังกฤษ
โจจิ โฮริอูชิ จากประเทศญี่ปุ่น
คิม ไฮ-ซู จากประเทศเกาหลีใต้
ธรรมรัตน์ ซิป จากประเทศไทย
กรูต สมิธ จากสหรัฐอเมริกา
เดรฟ วาโรนา จากประเทศรัสเซีย (บอสของเกม)
เบอร์นี แมค

| Bernie Mac |
| --- | --- |

สารนิเทศภูมิหลัง
เกิด: 5 ตุลาคม ค.ศ. 1957 เบอร์นาร์ด เจฟฟรีย์ แมคลอจ Chicago, Illinois, United States
เสียชีวิต: สิงหาคม 9, 2008(2008-08-09) (50 ปี) ชิคาโก, รัฐอิลลินอย, สหรัฐอเมริกา
คู่สมรส: โรห์นนา แมคลอจ
อาชีพ: นักแสดง, นักแสดงตลก, ผู้เขียนบทละคร
ปีที่แสดง: ค.ศ. 1977 – ค.ศ. 2008
เบอร์นี แมค (อังกฤษ: Bernie Mac) มีชื่อจริงว่า เบอร์นาร์ด เจฟฟรีย์ แมคลอจ (Bernard Jeffrey McCullough) - (5 ตุลาคม ค.ศ. 1957– 9 สิงหาคม ค.ศ. 2008) เป็นนักแสดงชาวอเมริกัน และนักแสดงตลก เกิดและเติบโตที่ เซาท์ ไซด์,ชิคาโก, รัฐอิลลินอย เขาได้รับความนิยมจากการแสดง Stand-up comedy และได้เข้าร่วมกับนักแสดงตลกอย่าง สตีฟ ฮาร์เวย์, ซิดิค ดิ เอนเตอร์เทนเนอร์ และ ดาร์ลิน ฮิวจ์ลี ในการแสดงภาพยนตร์เรื่อง The Original Kings of Comedy
เบลนดา

เบลนดา โดย August Malmström (ค.ศ. 1829-ค.ศ. 1901)
เบลนดา (อังกฤษ: Blenda) เป็น วีรสตรีในตำนานของสวีเดน (Blendasägnen) จากเมืองสมาแลนด์ (Småland) เบลนดานำผู้หญิงในชนบทแห่งเหมือง Värend ให้โจมตีกองทับปล้นสะดมชาวเดนิช และสังหารผู้บุกรุก
ตำนาน

ตำนานกล่าวว่า เหตุการณ์เกิดขึ้นในช่วงยุกของอัลลี (Alle) ผู้เป็นพระราชาของกีธส์ (Geats) ขณะเขานำกองทับชาวกีธส์ไปโจมตีประเทศนอร์เวย์ ราชาอัลลีนำกองทับไปทั้งทางตะวันตกและใต้ของกีธส์ในเมืองสมาแลนด์ และผู้ชายจำนวนมากเดินทางไปประเทศนอร์เวย์ ทำให้พื้นที่ขาดการป้องกัน
เมื่อชาวเดนิชรู้ว่าเมืองสมาแลนด์ขาดการป้องกัน พวกเขาจึงใช้โอกาสนี้เพื่อโจมตี เบลนดาเป็นผู้หญิงในชนชั้นสูงในกลุ่มคองกา (Konga Hundred) เธอตัดสินใจที่จะส่งไม้กางเขนปลุกระดม (fiery cross) ที่ใช้เป็นอาณัติสัญญาณเรียกพวกพ้องมาทำการรบ ไปยังเหล่าผู้หญิงในกลุ่มคองกา อัลโบ Kinnevald Norrvidnge และ Uppvidinge กองทับหญิงรวมตัวกันที่ Brávellir
เหล่าผู้หญิงเผชิญหน้ากับชาวเดนิช และบอกพวกเขาว่าพวกหล่อนประทับใจชายชาวเดนิชเป็นอย่างมาก เหล่าผู้หญิงเชิญชวนชายชาวเดนิชมาร่วมงานเลี้ยงที่มีทั้งอาหารและเครื่องดื่ม หลังค่ำคืนอันยาวนาน เหล่านักสู้ชาวเดนิชได้หลับไป จากนั้นผู้หญิงจึงสังหารผู้ชายชาวเดนิชทุกคนด้วยขวานและไม้เท้า
เมื่อราชาอัลลีกลับมา เขาได้มอบสิทธิใหม่ให้กับผู้หญิง พวกเธอได้รับมรดกเท่ากับพี่ชาย น้องชาย และสามีของพวกเธอ และได้สิทธิที่จะใส่เข็มขัดเพื่อเป็นสัญญาณของความรอบคอบตลอดเวลา รวมไปถึงสิทธิในการตีกลองในงานแต่งงาน และอื่น ๆ กลุ่มทั้งห้าได้รวมกันเป็นเมือง Värend ซึ่งหมายความว่า "การป้องกัน" ด้วยความที่เป็นกำแพงต้านศัตรูสำหรีบกีธแลนด์ หมู่บ้านของเบลนดาถูกเรียกว่า Värnslanda และสถาณที่ใกล้สนามรบถูกเรียกว่า Bländinge
Historicity

ข้อความเกี่ยวกับการเชื่อมโยงของตำนานกับสิทธิมรดกที่ถูกตีพิมเป็นข้อความแรก อยู่ใน De iure sueonum et gothorum vetusto (1672) ของ Johan Stiernhöök เขาเขียนว่าสิทธิมรดกถูกให้เป็นรางวัลจากพระราชาฮากอน ริง (King Hakon Ring) หลังการรบแห่ง Brávellir ซึ่งพวกเขาได้แสดงความกล้าหาญในการต่อสู้กับ ฮาราลด์ วาร์ธูท (Harald Wartooth) ตำนานปรากฏรูปแบบของการตกแต่งจากคำร้องต่าง ๆ ที่ถูกสร้างขึ้นในระหว่าง ค.ศ. 1680 และ ค.ศ. 1700 เพื่อปกป้องมรดกที่เท่าเทียม
หนังสือเพิ่มเติม

Nordisk familjebok (upplagan, 1905)
Lagerbring, Sven  Swea Rikes Historia: Ifrån De Äldsta Tider Til De Närwarande (1769)
Henrikson, Alf  Antikens historier: Rom (Albert Bonniers förlag, 1958) OCLC 185229027
von Dalin, Olaf  Svea rikes historia (Volumes 1-4, 1747–1762)
หญิงสาวแห่งสมาแลนด์ โดย Hugo Hamilton (1830)
เบลล์ (ตัวละครดิสนีย์)
การปรากฏตัว

เบลล์ พร้อมด้วยเจ้าชายอสูรและชิพ ปรากฏตัวในงานประกาศผลรางวัลออสการ์ ครั้งที่ 64 ในฐานะพรีเซนเตอร์สาขาภาพยนตร์แอนิเมชันขนาดสั้นยอดเยี่ยม นอกจากนี้เธอยังปรากฏตัวเป็นนักแสดงรับเชิญสั้น ๆ ในเรื่อง คนค่อมแห่งนอเทรอดาม (1996) ระหว่างการแสดงเพลง "เอาต์แดร์" (Out There)
เบลล์ยังเป็นตัวละครหลักในหนังสือการ์ตูนหลายเล่มที่สร้างจากภาพยนตร์เรื่องนี้ รวมถึงฉากหนึ่งระหว่างที่เบลล์อยู่ที่ปราสาทซึ่งตีพิมพ์โดยมาร์เวลคอมิกส์ และฉากพรีเควลหลายปีก่อนที่ภาพยนตร์จะจัดจำหน่ายโดยดิสนีย์คอมิกส์ ในอดีตโครงเรื่องโดยทั่วไปจะมีคนรับใช้พยายามเกลี้ยกล่อมเบลล์ให้ทำอะไรบางอย่างกับอสูรร้าย เพียงเพื่อให้มันย้อนกลับมาและเกือบจะทำลายมิตรภาพก่อนที่พวกเขาจะคืนดีกัน ในละครเรื่องนี้ เบลล์ถูกเด็กในหมู่บ้านขังอยู่ในห้องใต้ดินหลังจากเล่นเป็นโจรสลัดกับพวกเขาอย่างไม่เต็มใจ และต่อมาเกือบจะเดินไปตามเส้นทางที่นำไปสู่ปราสาทของอสูร ละครเรื่องนี้ยังบอกเป็นนัยว่าเธอมีทัศนคติที่ไม่ดีและปฏิเสธที่จะคบหาสมาคมกับเด็กในหมู่บ้าน โดยเฉพาะเด็กผู้ชาย เนื่องจากพวกเขาไม่เชี่ยวชาญด้านวรรณกรรมเท่าที่เธอเป็น
เบลล์และตัวละครอื่น ๆ จากภาพยนตร์เรื่องแรกปรากฏตัวในการแสดงบนเวที บิวตีแอนด์เดอะบีสต์ไลฟ์ออนสเตจ ที่ดิสนีย์ฮอลลีวูดสตูดิโอส์ ในวอลต์ดิสนีย์เวิลด์ เบลล์และเจ้าชายอสูรปรากฏตัวในสถานที่พบปะและทักทายที่แฟนตาซีแลนด์ของแมจิกคิงดอม ที่เรียกว่าเอ็แชนเต็ดเทลส์วิทเบลล์ พร้อมด้วยการพบปะและทักทายในสวนสนุกอื่น ๆ ทั้งหมดทั่วโลก
เบลล์และเจ้าหญิงดิสนีย์คนอื่น ๆ ปรากฏตัวในภาพยนตร์เรื่อง ราล์ฟตะลุยโลกอินเทอร์เน็ต ตามที่ได้ประกาศในงานดี23 เอ็กซ์โปในปี ค.ศ. 2017 โดยเพจ โอฮารากลับมารับบทนี้อีกครั้งหลังจากผ่านไปเจ็ดปี
เฮอร์รับบทเบลล์ในภาพยนตร์ฉบับคนแสดง/แอนิเมชันพิเศษเรื่อง บิวตีแอนด์เดอะบีสต์: อะเธอร์ทีธเซเลเบรชัน ซึ่งออกอากาศทางเอบีซี เมื่อวันที่ 15 ธันวาคม ค.ศ. 2022
แหล่งข้อมูลอื่น

เบลล์ ที่ดิสนีย์.คอม
| --- | --- |
ฐานข้อมูลการควบคุมรายการหลักฐาน: ศิลปิน :  มิวสิกเบรนซ์ 
เบลล์ขณะที่เธอปรากฏตัวในสวนสนุกดิสนีย์
เบลด พันธุ์ฆ่าอมตะ

| เบลด พันธุ์ฆ่าอมตะ |
| --- | --- |
โปสเตอร์ใบปิดภาพยนตร์
กำกับ: สตีเฟน นอร์ริงตัน
เขียนบท: เดวิด เอส. โกเยอร์
สร้างจาก: Blade โดย มาร์ฟ วูล์ฟแมน ยีน โคแลน
อำนวยการสร้าง:   ปีเตอร์ แฟรงค์เฟิร์ต  เวสลีย์ สไนปส์  โรเบิร์ต เองเกลแมน  แอนดรูว์ เจ. ฮอร์น  อาวี อารัด 
นักแสดงนำ:   เวสลีย์ สไนปส์  สตีเฟน ดอร์ฟ  คริส คริสตอฟเฟอร์สัน  เอ็นบุช ไรท์  ดอนัล ล็อก 
กำกับภาพ: ธีโอ ฟาน เดอ ซานเด
ตัดต่อ: พอล รูเบลล์
ดนตรีประกอบ: มาร์ค อิชาม
บริษัทผู้สร้าง:   มาร์เวลเอนเตอร์เทนเมนต์  อาเมน รา ฟิล์ม  Imaginary Forces  
ผู้จัดจำหน่าย: นิวไลน์ซินีมา
วันฉาย:   21 สิงหาคม ค.ศ. 1998 (1998-08-21) 
ความยาว: 120 นาที
ประเทศ: สหรัฐฯ
ภาษา: อังกฤษ
ทุนสร้าง: 40 ล้านดอลลาร์สหรัฐ
ทำเงิน: 131.2 ล้านดอลลาร์สหรัฐ
เบลด พันธุ์ฆ่าอมตะ (อังกฤษ: Blade) เป็นภาพยนตร์อเมริกันแนวซุปเปอร์ฮีโร่ ที่ออกฉายในปี ค.ศ. 1998 และเป็นภาพยนตร์ชุดภาคแรกของภาพยนตร์ไตรภาคชุดเบลด กำกับภาพยนตร์โดย สตีเฟ่น นอร์ริงตัน และเขียนบทโดย เดวิด เอส. โกเยอร์ นำแสดงโดย เวสลี่ย์ สไนปส์ รับบท เบลด, สตีเฟ่น ดอร์ฟฟ
เรื่องย่อ

เบลด เป็นครึ่งมนุษย์ครึ่งแวมไพร์ เขาถูกเผาให้ร้อนด้วยความแค้นจากคำสาปที่ติด ตัวมาตั้งแต่เกิด และต้องการปกป้องชีวิตเผ่าพันธุ์มนุษย์จากการต่อสู้ที่เต็มไปด้วยเลือด เบลด เติบโตมาพร้อมกับคุณสมบัติพิเศษ คือ มีชีวิตอมตะแบบแวมไพร์ แต่มีอายุขัยเหมือนมนุษย์ มีพละกำลังเหนือกว่ามนุษย์ธรรมดา และกระหายเลือดเช่นเดียวกับแวมไพร์ทั่วไป แต่มโนธรรมฝ่ายมนุษย์ทำให้เขาตั้งปณิธานที่จะเป็นผู้ไล่ล่าเหล่าร้ายแวมไพร์ที่มี ฟรอสต์ เป็นผู้นำ โดยการช่วยเหลือของ วิสต์เลอร์ ผู้เชี่ยวชาญในการสังหารแวมไพร์
นักแสดงนำ

เวสลี่ย์ สไนปส์ รับบท อีริค บรู๊ค/เบลด
เอ็น. บูชี่ ไรท์ รับบท ดร. คาเรน เจนสัน
สตีเฟ่น ดอร์ฟฟ รับบท เดคอน ฟรอสต์
คริส คริสออฟเฟอร์สัน รับบท อับราฮัม วิสต์เลอร์
แหล่งข้อมูลอื่น

Blade ที่อินเทอร์เน็ตมูวีเดตาเบส
Blade ที่รอตเทนโทเมโทส์
Blade ที่เมทาคริติก
Blade at Marvel.com
Blade turns Ten. Interviews with the cast members from the movie เก็บถาวร 2008-12-20 ที่ เวย์แบ็กแมชชีน
เบลด 3 อำมหิต พันธุ์อมตะ

| เบลด 3 อำมหิต พันธุ์อมตะ |
| --- | --- |
โปสเตอร์ใบปิดภาพยนตร์
กำกับ: เดวิด เอส. โกเยอร์
เขียนบท: David S. Goyer
สร้างจาก: Blade โดย Marv Wolfman Gene Colan
อำนวยการสร้าง:   Peter Frankfurt  Wesley Snipes  David S. Goyer  Lynn Harris 
นักแสดงนำ:   Wesley Snipes  Kris Kristofferson  Jessica Biel  Ryan Reynolds  Parker Posey  Dominic Purcell  Triple H 
กำกับภาพ: Gabriel Beristain
ตัดต่อ:   Conrad Smart  Howard E. Smith 
ดนตรีประกอบ:   Ramin Djawadi  The RZA 
บริษัทผู้สร้าง:   New Line Cinema  Marvel Enterprises  Amen Ra Films  Imaginary Forces  Shawn Danielle Productions Ltd.  
ผู้จัดจำหน่าย: New Line Cinema
วันฉาย:   8 ธันวาคม ค.ศ. 2004 (2004-12-08) 
ความยาว: 113 minutes
ประเทศ: United States
ภาษา: English
ทุนสร้าง: $65 million
ทำเงิน: $128.9 million
เบลด 3 อำมหิต พันธุ์อมตะ (อังกฤษ: Blade:Trinity) เป็นภาพยนตร์ภาคสุดท้ายของภาพยนตร์ไตรภาคชุดเบลด ออกฉายในปี ค.ศ. 2004 ซึ่งภาพยนตร์เรื่องนี้เป็นภาพยนตร์ภาคต่อของ เบลด 2 นักล่าพันธุ์อมตะ กำกับภาพยนตร์และเขียนบทโดย เดวิด เอส. โกเยอร์ นำแสดงโดย เวสลี่ย์ สไนปส์ รับบท เบลด สำหรับเสียงพากย์ ให้เสียงโดย ทีมพากย์พันธมิตร
เนื้อเรื่อง

จากเหตุการณ์ที่ผ่านมาทั้งสองภาค เหล่าแวมไพร์ไม่เคยเอาชนะนักล่าอย่าง เบลด เจ้าของฉายา The Daywalker ได้เลยสักครั้ง กับดักสุดท้ายที่เบลดต้องเผชิญก็คือ เดร็ค ราชันย์แห่งแวมไพร์ ที่ถูกพัฒนาจนถึงขั้นสุดยอดจนยากที่จะต้านทาน ผู้กุมโครงสร้างหลักของโลกมนุษย์ แผนของเดร็คคือ การปล่อยข่าวสร้างให้เบลดกลายเป็นผู้ต้องสงสัย ในคดีฆ่าต่อเนื่องอันสยดสยอง!! และเป็นโชคร้ายของเบลด เมื่อทุกคนหลงเชื่อ!! ทั้งเหล่ามนุษย์และแวมไพร์ ต่างระดมกำลังเพื่อตามจับเขา จึงถึงคราวที่เบลดต้องยอมรับความช่วยเหลือจาก The Nightstalkers ทีมมนุษย์ล่าแวมไพร์ที่เขาเคยดูถูกอย่าง แฮนนิบาล คิง และ อะบิเกล วิสเลอร์ ลูกสาวของ ดร.วิสเลอร์ ผู้มีพระคุณของเขานั่นเอง...
นักแสดงนำ

เวสลีย์ สไนปส์ รับบท เบลด
คริส คริสออฟเฟอร์สัน รับบท อับราฮัม วิสต์เลอร์
โดมินิก เพอร์เซลล์ as แดร็กคูล่า/เดร็ค
เจสสิกา บีล รับบท อะบีเกล วิสต์เลอร์
ไรอัน เรย์โนลส์ รับบท ฮันนิบาล คิง
พาร์กเกอร์ โพซีย์ รับบท ดานิกา เทลอส
แคลลัม คีธ เรนนี รับบท อาเชอร์ เทลอส
ทริปเปิลเอช รับบท จาร์โก้ กริมวูด
นาตาชา ลียอนเน่ รับบท ซอมเมอร์ฟิล์ด
จอห์น ไมเคิล ฮิกกินส์ ดร. เอ็ดการ์ เวนส์
ฟรองซัว ยิป รับบท วีราโก้
แหล่งข้อมูลอื่น

เว็บไซต์ทางการ
เบลด 3 อำมหิต พันธุ์อมตะ ที่ออลมูวี
เบลด 3 อำมหิต พันธุ์อมตะ ที่อินเทอร์เน็ตมูวีเดตาเบส
เบลด 3 อำมหิต พันธุ์อมตะ ที่เมทาคริติก
Blade: Trinity at Marvel.com
Blade: Trinity เก็บถาวร 2009-04-08 ที่ เวย์แบ็กแมชชีน script at HorrorLair
Blade turns Ten. เก็บถาวร 2008-12-20 ที่ เวย์แบ็กแมชชีน Interviews with the cast.
เบอร์เคนเฮด

ศาลาว่าการเมืองเบอร์เคนเฮด
เบอร์เคนเฮด (อังกฤษ: Birkenhead) เป็นเมืองที่ตั้งอยู่ทางตะวันตกเฉียงเหนือของอังกฤษ บริเวณปากแม่น้ำเมอร์ซีย์ ตรงข้ามกับเมืองลิเวอร์พูล จากการสำรวจสำมโนประชากรในปี ค.ศ. 2001 เมืองมีประชากร 83,729 คน อาจเป็นที่รู้จักจากการเป็นศูนย์กลางการต่อเรือ เป็นเมืองท่า และมีอุตสาหกรรมที่เกี่ยวข้อง เมืองมีอุโมงค์ลอดใต้แม่น้ำ ความยาว 3.4 กม. เชื่อมกับเมืองลิเวอร์พูล เป็นเมืองแห่งแรกในทวีปยุโรปที่มีรถราง
เบาจืด

| เบาจืด Diabetes insipidus |
| --- | --- |

เวโซเพรสซิน
สาขาวิชา: วิทยาต่อมไร้ท่อ
อาการ: ปริมาณปัสสาวะเจือจางมาก, ความกระหายน้ำเพิ่มขึ้น
ภาวะแทรกซ้อน: ภาวะขาดน้ำ ชัก
การตั้งต้น: อายุเท่าใดก็ได้
ประเภท: กลาง, ไต, ดื่มน้ำมาก, ครรภ์
สาเหตุ: แล้วแต่ชนิด
วิธีวินิจฉัย: การตรวจปัสสาวะ, การตรวจเลือด, การทดสอบขาดน้ำ
โรคอื่นที่คล้ายกัน: เบาหวาน
การรักษา: ดื่มของเหลวให้เพียงพอ
ยา: เดสโมเพรสซิน, ไทอะไซด์, แอสไพริน
พยากรณ์โรค: ดีหากได้รับการรักษา
ความชุก: 3 ต่อ 100,000 คนต่อปี
เบาจืด (อังกฤษ: diabetes insipidus, DI) เป็นภาวะที่มีลักษณะปริมาณปัสสาวะมาก เจือจาง และความกระหายน้ำเพิ่มขึ้น ผู้ป่วยอาจมีปริมาณปัสสาวะได้มากถึง 20 ลิตรต่อวัน แม้ผู้ป่วยจะลดการกินของเหลวแล้วร่างกายก็จะยังไม่สามารถทำปัสสาวะให้เข้มข้นขึ้นได้ ต่างจากคนปกติที่เมื่อลดการกินของเหลว (เช่น หิวน้ำ) ปัสสาวะจะเข้มข้น ภาวะแทรกซ้อนอาจได้แก่ ภาวะขาดน้ำหรือชัก
มีเบาจืด 4 ชนิดแบ่งตามสาเหตุ เบาจืดเหตุสมอง (central DI) เนื่องจากขาดฮอร์โมนเวโซเพรสซิน (ฮอร์โมนต้านการขับปัสสาวะ) อาจเกิดจากความเสียหายต่อไฮโปทาลามัสหรือต่อมใต้สมอง หรือกรรมพันธุ์ เบาจืดเหตุไต (nephrogenic DI) เกิดเมื่อไตไม่ตอบสนองอย่างเหมาะสมต่อเวโซเพรสซิน เบาจืดเหตุดื่มน้ำ (Dipsogenic DI) เกิดจากกลไกความกระหายผิดปกติในไฮโปทาลามัส และเบาจืดเหตุตั้งครรภ์ (gestational DI) เกิดเฉพาะเมื่อตั้งครรภ์ การวินิจฉัยมักอาศัยการทดสอบปัสสาวะ การทดสอบเลือดและการทดสอบการขาดน้ำ ส่วนเบาหวานเป็นอีกภาวะหนึ่งที่ไม่เกี่ยวข้องกัน แต่คล้ายกันตรงที่ทั้งสองภาวะต่างทำให้ผู้ป่วยมีปัสสาวะปริมาณมากเหมือนกัน
การรักษาได้แก่การดื่มของเหลวให้เพียงพอเพื่อป้องกันภาวะขาดน้ำ การรักษาอย่างอื่นขึ้นอยู่กับชนิดของเบาจืด ในเบาจืดเหตุสมองและเบาจืดเหตุตั้งครรภ์สามารถรักษาได้โดยใช้เดสโมเพรสซิน เบาจืดเหตุไตต้องรักษาตามสาเหตุหรือใช้ยาไทอะไซด์ แอสไพรินหรือไอบูโพรเฟน จำนวนผู้ป่วยเบาจืดรายใหม่มี 3 ใน 100,000 คนต่อปี เบาจืดเหตุสมองโดยทั่วไปจะเริ่มเมื่ออายุ 10 ถึง 20 ปี และพบในชายหญิงเท่า ๆ กัน เบาจืดเหตุไตเริ่มเกิดเมื่อใดก็ได้
เบสเมนต์แจกซ์

| เบสเมนต์แจกซ์ |
| --- | --- |

ข้อมูลพื้นฐาน
ที่เกิด: ลอนดอน อังกฤษ
แนวเพลง: ดนตรีอีเลกโทรนิก   ดนตรีเฮาส์   ดีปเฮาส์   เทคเฮาส์
ช่วงปี: 1994-ปัจจุบัน
ค่ายเพลง: XL Recordings, Astralwerks

สมาชิก: ไซมอน แรตคลิฟฟ์ เฟลิกซ์ บักซ์ตัน ร้อง:Vula Malinga, Sam Sparro

เว็บไซต์: http://www.basementjaxx.co.uk
เบสเมนต์แจกซ์ (อังกฤษ: Basement Jaxx) เป็นดูโอแนวเพลงยูเคเฮาส์ ประกอบด้วยสมาชิก เฟลิกซ์ บักซ์ตันและไซมอน แรตคลิฟฟ์ มีชื่อเสียงในช่วงปลายคริสต์ทศวรรษ 1990 ผลงานอัลบั้มชุดแรก Remedy มีซิงเกิลดังอย่าง "Red Alert" และ "Rendez Vu" ซึ่งเพลงหลังติดชาร์ตยูเคซิงเกิลส์ชาร์ต ที่อันดับ 4 ซึ่งถือเป็นซิงเกิลอันดับสูงสุดของวง อัลบั้มถัดมา Rooty ออกในปี 2001 มีซิงเกิลในอัลบั้มนี้อย่าง "Romeo", "Jus 1 Kiss", "Where's Your Head At?", "Do Your Thing" และ "Get Me Off" ต่อมาในปี 2003 ออกผลงานชุด Kish Kash หลังจากนั้นในปี 2005 มีอัลบั้มรวมเพลงชุด The Singles ติดอันดับ 1 บนยูเคอัลบั้มส์ชาร์ต ต่อมาออกผลงานอัลบั้มชุดที่ 4 ชื่อชุด Crazy Itch Radio (2006) และในปี 2009 ออกผลงานชุด Scars
ผลงาน > สตูดิโออัลบั้ม

1999: Remedy
2001: Rooty
2003: Kish Kash
2006: Crazy Itch Radio
2009: Scars
ผลงาน > อัลบั้มรวมเพลง

1997: Atlantic Jaxx Recordings: A Compilation
2000: Jaxx Unreleased
2005: Basement Jaxx: The Singles
2006: Atlantic Jaxx Recordings: A Compilation Vol. 2